Misli o potrpežljivosti
»Ko posadiš drevo, moraš biti potrpežljiv. Ne moreš ga vsak dan potegniti iz zemlje samo zato, da bi videl koliko so zrasle njegove korenine.«
                                                                                                                                           Neznan
PODALJŠANO BIVANJE (OPB1)
(16. 3. 2020)
SPROSTITVENA DEJAVNOST:
MEČEMO KOCKO: Poišči igro Človek ne jezi se. Vzameš kocko, še bolje, če imaš morda veliko penasto. Pike prešteješ in njihovo število prikažeš s ploskanjem, poskoki, počepi …
Če ti ni do igre, pojdi na krajši sprehod v naravo in se nadihaj svežega zraka. V tišini se usedi na tla, zapri oči in poslušaj zvoke narave. Slišiš ptičje petje? Narava se je začela prebujati. Še veš, gregorjevo? Ko se ptički ženijo, ko pozdravljamo pomlad.


KOSILO, POČITEK:

V teh dneh je potrebno še dodatno poskrbeti za osebno higieno. Ne pozabi na pravilno umivanje rok z milom pod toplo vodo. Ker boš verjetno veliko časa preživel s svojo družino, je prav, da tudi sam poprimeš za gospodinjska opravila. Pripraviš pogrinjek, jedilni pribor, krožnike. Pravilna uporaba pribora je sestavni del bontona pri jedi. Ne pozabi, da je obedovanje v krogu družine zelo pomembno in eno najprijetnejših opravil. Ljudi povezuje med seboj. Zato je pomembno, da uživamo v hrani, se družimo. Pazi le, da ne govoriš s polnimi usti, se ne pačiš in se spoštljivo vedeš do hrane in vseh za mizo. Spomni se, da nima vsak take sreče in je mnogo lačnih po svetu.


SAMOSTOJNO UČENJE:

1. V RIBNIKU ŽIVIJO RAZLIČNE ŽIVALI. STOLPCI PRIKAZUJEJO, KOLIKO RAČK, RIBIC IN ŽABIC ŽIVI V RIBNIKU. ŠTEVILO ŽIVALI VPIŠI V SPODNJO PREGLEDNICO.

	ŠTEVILO

KATERE VRSTE ŽIVALI JE NAJMANJ?   
ODGOVOR: ______________________________________________

2. IZRAČUNAJ: 

6 – 5 = _____    10 – 2 = _____     9 – 7 = _____
3 + 6 = _____      2 + 8 = _____     5 + 4 = _____
7 – 4 = _____      9 – 0 = _____     8 – 3 = _____




USTVARJALNO PREŽIVLJANJE PROSTEGA ČASA:

IZDELAJ MARJETICO IZ PAPIRJA: Potrebuješ zaščitno podlago, 1 bel list A4 format, manjši košček rumenega in zelenega papirja (ali rumeno in zeleno barvico, voščenko), škarje, lepilo. 
Pripravi podlago. Bel papir izreži (po širini) na poljubno široke trakove, jih združi skupaj in zalepi. Nato drugega za drugim upogni in vse zalepi na sredino. Na koncu izreži rumen krog (če nimaš rumenega papirja, ga pobarvaj) in ga prilepi na vrh. Odreži poljubno širok zelen trak za steblo (lahko pobarvaš belega) in nanj nalepi cvet.


SPROSTITVENA DEJAVNOST:

SESTAVLJANJE ZGODBIC: Doma poišči soigralce (potrebuješ vsaj enega), ki boste s pomočjo nedokončanih stavkov, skupaj sestavljali zgodbico. Nekdo naj začne (na primer: Nekoč je živel v gozdu mali medved, ki…), potem druga oseba nadaljuje, nato prevzame nadaljevanje tretja in tako naprej. Igra je lahko zelo zabavna in zanimiva, polna domišljije…

